GSB เจนใหม่
ออมสินยุคพี่บู้-ชาติชาย พยุหนาวีชัย ผู้อำนวยการธนาคารออมสินคนใหม่ ชอบมีอะไรเก๋ไก๋มาเรียกความสนใจได้เสมอ ตรงกับที่พี่บู้ประกาศปรับภาพลักษณ์องค์กร พร้อมยกเครื่องโครงสร้างการทำงานใหม่ไปก่อนหน้านี้
25 มิ.ย. 2558

ออมสินยุคพี่บู้-ชาติชาย พยุหนาวีชัย ผู้อำนวยการธนาคารออมสินคนใหม่ ชอบมีอะไรเก๋ไก๋มาเรียกความสนใจได้เสมอ ตรงกับที่พี่บู้ประกาศปรับภาพลักษณ์องค์กร พร้อมยกเครื่องโครงสร้างการทำงานใหม่ไปก่อนหน้านี้
ล่าสุด ยังเปิดตัวเว็บออมสินยุคใหม่เพิ่มอีกเว็บ www.gsbgen.com ที่เมื่อคลิกเข้าไปจะแทบไม่รู้เลยว่านี่คือเว็บไซต์แบงก์รัฐ
เพราะเว็บเขาจัดหน้าได้ถูกใจเด็กๆ และวัยรุ่นชนิดตรงกลุ่มเป้าหมายมาก เน้นภาพมากกว่าข้อมูล มีตั้งแต่หมาแมวดึงดูดเด็กเล็กไปจนถึงเรื่องฟุตบอลมาดึงดูดกลุ่มวัยรุ่น มีแม้กระทั่งหน้าเพจช็อปปิ้ง 
พี่บู้ บอกว่า เว็บไซต์ใหม่เน้นนำข้อมูลความรู้มาแบ่งปันให้กลุ่มเป้าหมาย 3 วัย ได้แก่ Kidclub ศูนย์รวมเกมสร้างสรรค์และรายการทีวีสำหรับเด็ก Teen Club สำหรับวัยรุ่น เด็กมัธยม รวมเรื่องราววัยรุ่นแบบบันเทิงทันโลก ทันสมัย และ Young Club สำหรับคนรุ่นใหม่ที่อยู่ในวัยมหาวิทยาลัยและรุ่นใหม่ไฟแรง รวมวิชาชีพเรื่องงานและสร้างฝัน
เป็นกลยุทธ์สร้างวินัยการเงินและจับลูกค้าตั้งแต่หน่ออ่อน ให้อยู่หมัด